KTB ปล่อยสินเชื่อ 1.1 พันลบ. ให้บ.ย่อย TFG ลงทุนโรงงานไก่ปรุงสุก
KTB ปล่อยสินเชื่อ 1.1 พันลบ. ให้ “บ.ไทยฟู้ดส์ เฟอร์เธอร์” บริษัทย่อยของ TFG เพื่อลงทุนโรงงานไก่ปรุงสุกในจ.กาญจนบุรี คาดเริ่มผลิต Q2/61
1 ส.ค. 2560

ธนาคารกรุงไทย จำกัด (มหาชน) หรือ KTB เปิดเผยว่า บริษัทลงนามสัญญาสินเชื่อของโครงการโรงงานไก่ปรุงสุก จ.กาญจนบุรี ภายใต้บริษัท ไทยฟู้ดส์ เฟอร์เธอร์ จำกัด ซึ่งเป็นบริษัทในเครือบริษัท ไทยฟู้ดส์ กรุ๊ป จำกัด (มหาชน) หรือ TFG มูลค่าโครงการประมาณ 1,600 ล้านบาท
โดย KTB สนับสนุนวงเงินสินเชื่อ 1,100 ล้านบาท คาดเริ่มดำเนินการผลิตได้ภายในไตรมาส 2/61 ผลักดันธุรกิจเติบโตอย่างแข็งแกร่งและมั่นคง